Talde elkarreragile

Talde elkarreragileak edo talde interaktiboak eskolak antolatzeko sistema bat da.

Ikasleak talde txikietan antolatzen dira (hiruzpalau ikasle, lauzpabost ikasle; talde nagusiaren neurriaren arabera). Talde horietan ikasleen maila ez da zertan homogeneoa izan, alderantziz, aniztasuna hobesten da. Maila akademiko desberdineko ikasleak nahastea, ikuspegi, ideologia desberdinekoak nahastea taldeari kalte baino, onura ekarriko diola uste da. Taldean pertsona (ahal bada heldu) batek moderatzaile rola hartuko du. Gaiari eustea eta denbora neurtzea izango dira moderatzailearen ardura nagusiak, hitz egiteko txandak banatzearekin batera. Horretarako, moderatzaileak ez du gaian zertan oso jantzita egon.

Ikasgelan, lanean, normalean talde elkarreragile txiki asko egoten dira. Moderatzailea egonkor egoten da txoko batean eta ikasle taldeak txokotik txokora aldatzen dira. Txoko bakoitzean irakasleak proposaturiko ekintza batean murgilduko dira moderatzailearen antolakuntzapean.

Ikasketa dialogikoa eta lankidetzazko ikaskuntza sustatzen duten metodoetan lan egiteko ohiko metodoa da eta esate baterako ikas komunitateak deritzon eskola-antolaketa sisteman oinarri-oinarrizko teknika.

Esaten da moderatzaile lanetan taldeetan ohikoak ez diren pertsonak ezartzea komenigarria dela. Ikasgelan kanpotik pertsonaren bat sartzea moderatzaile lanetan edo eztabaida taldeetan oso aberasgarritzat jotzen da.

 Azalpena 
Talde elkarreragileak eskolak, ikasgelak, antolatzeko modu bat da, ikasleen arteko interakzioaren bidez ikaskuntza sustatzeko asmoz, lankidetzazko ikaskuntza sustatzeko asmoz. Ikasleak 2-3 edo 4-5eko taldeetan biltzen dira, eta antolatzaileek, irakasleek, talde heterogeneoak eratzen saiatzen dira, hizkuntzaren, motibazioen, generoaren, ikaskuntza-mailaren eta jatorri kulturalaren arabera ikasleak ahalik eta gehien nahastuz. Ikaskuntza-komunitatea izeneko hezkuntza-ereduaren parte dira, eta helburu hauek ditu:

 Helburuak 

Taldekatzeko modu inklusiboa da, ikasgeletako bizikidetza hobetu eta hezkuntza-emaitzetan positiboki eragin nahi duena.

 Antolaketa 
 Hatsarreak 
Oinarrizko funtzionamendu-printzipio edo hatsarre batzuk hartu behar dira kontuan, plangintzatik hasi eta ebaluazioraino, eta elkarreragin-sare bat sortuz eta finkatuz ikaskuntza areagotzeko helburuaren arabera planteatzen dira.

Hona hemen printzipio edo hatsarretako batzuk:

 Hezkuntza-komunitatearen inplikazioa irakaskuntza- eta ikaskuntza-prozesuan.
 Denboraren eta espazioaren malgutasuna.
 Taldeko eta banakako ikaskuntza. Aldi berean.
 Lankidetzazko ikaskuntza eta metodologia aktiboak.
 Ebaluazio etengabea eta eraikitzailea. Ebaluazio bertikala, ebaluazio horizontala, autoebaluazioa, koebaluazioa, talde ebaluazioa, heteroebaluazioa...
 Orri birakaria egitura.
 1-2-4 taldekatze egitura.


 Erreferentziak 

 Bibliografia 
  Ayuste, A.; Flecha, R.; López, F.; Lleras, J. Planteamientos de Pedagogía crítica. Comunicar y Transformar. Bartzelona: Graó Editorial. 1994.
  Castells, M.; Flecha, R; Freire, P; Giroux, H; Macedo, D; Willis, P. Nuevas perspectivas críticas en educación. Bartzelona: Paidós. 1994.
  Hainbat egile: Comunidades de Aprendizaje: propuesta educativa igualitaria en la sociedad de la información. Aula de Innovación Educativa. Nº72. Bartzelona: Graó. 1998.
  Ramón Flecha. Compartiendo palabras. El aprendizaje de las personas a través del diálogo. Bartzelona: Paidós. 1997.

 Ikus, gainera 
 Konpetentziak
 Ikaskuntza dialogikoa.
 Lankidetzazko ikaskuntza.
 Metodologia.
 Talde dinamika.

 Kanpo estekak 
  Ramon Flecha. Grupos interactivos. (4 orduko hitzaldia).

Kategoria:Ikaskuntza
Kategoria:Hezkuntza
Kategoria:Didaktika
Kategoria:Pedagogia